1. Mõisted  Kaart - Test ID-kaart, test Digi-ID kaart, test Digitempli kaart, mida on lubatud kasutada ainult vastavatel kaardil baseeruvate lahenduste väljatöötamiseks.  SK - sertifitseerimisteenuse osutaja ja Kaardi üleandja, AS Sertifitseerimiskeskus.  Kasutaja - juriidiline või füüsiline isik, kelle kasutusse on SK poolt Kaart antud.  Testsertifikaadid - Kaardil sisalduvad elektroonilised andmed, mis võimaldavad digitaalallkirja andmist ja isikutuvastust ning mis on välja antud Kaardil baseeruvate lahenduste väljatöötamiseks.  PIN-koodid - testsertifikaatide kasutamiseks vajalikud juurdepääsukoodid, mis väljastatakse Kasutajale Kaardi üleandmisel.  Testsertifikaadi omanik - SK  Kodulehekülg- http://www.sk.ee    2. Kasutaja kohustused 1. Kohustub  Kaarti heaperemehelikult hoidma.  2. Kohustub tasuma SK-le ühekordse Kaardi väljastamise tasu vastavalt SK poolt esitatud arvele.  3. Kohustub Kaarti kasutama üksnes Kaardil baseeruvate lahenduste väljatöötamiseks, testimiseks ja demonstreerimiseks.  4. Kohustub järgima käesolevaid Testkaardi kasutustingimusi. Kasutaja kinnitab Kaardi kättesaamisel, et on kasutustingimustega tutvunud ja nõus.    3. Vastutus  1. Kasutaja vastutab mistahes kahju eest, mis võib  tekkida Kaardi kasutamisest tulenevalt.  2. Kasutaja on saanud Kaardi "AS IS" - põhimõttel ning SK-l puudub mistahes vastutus Kaardi kasutamisest või selle funktsionaalsusest tingitud tagajärgede eest.    4. Üldtingimused  1. Testsertifikaatide kehtivus, peatamine, peatatuse lõpetamine ja kehtetuks tunnistamine toimub vastavalt SK äranägemisele kui ilmneb, et Kasutaja on Kaarti kasutanud muul otstarbel kui käesolevad kasutustingimused ette näevad, või SK ja Kasutaja  kokkuleppel.  2. Käesolevad Testkaardi kasutustingimused on Kasutajale siduvad kogu Kaardi kasutamise aja jooksul.  3. SK-l on õigus avaldada infomatsiooni Kaardi Kasutajate kohta.  4. SK-l on õigus ühepoolselt kehtestada, täiendada ja muuta Testkaardi kasutustingimusi, teavitades sellest Kasutajat Kodulehekülje vahendusel.